CELEX: 62014TN0182
Language: sk
Date: 2014-03-19 00:00:00
Title: Vec T-182/14: Žaloba podaná 19. marca 2014 – Marzocchi Pompe/ÚHVT – Settima Flow Mechanisms (ELIKA)

26.5.2014   
            
            
               SK
            
            
               Úradný vestník Európskej únie
            
            
               C 159/34
            
         Žaloba podaná 19. marca 2014 – Marzocchi Pompe/ÚHVT – Settima Flow Mechanisms (ELIKA)
   (Vec T-182/14)
   2014/C 159/47
   Jazyk, v ktorom bola podaná žaloba: taliančina
   
      Účastníci konania
   
   
      Žalobkyňa: Marzocchi Pompe SpA (Casalecchio di Reno, Taliansko) (v zastúpení: M. Bovesi, avvocato)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Settima Flow Mechanisms (Grossolengo, Taliansko)
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) z 20. decembra 2013 (vo veci R 428/2013-2) a rozhodol, že ochranná známka ELIKA vzťahujúca sa na výrobky, pre ktoré bola zapísaná je platná,
            
         
               —
            
            
               prijal akékoľvek ďalšie rozhodnutie, ktoré bude považovať za potrebné,
            
         
               —
            
            
               uložil ÚHVT povinnosť nahradiť trovy tohto konania a konania pred odvolacím senátom, vrátane tých trov, ktoré Marzocchi Pompe SpA vznikli v zmysle článku 87 ods. 2 v spojení s článkom 91 písm. b) a článkom 132 ods. 2 Rokovacieho poriadku Všeobecného súdu.
            
         
      Dôvody a hlavné tvrdenia
   
   
      Zapísaná ochranná známka Spoločenstva, ktorá je predmetom návrhu na vyhlásenie neplatnosti: medzinárodný zápis vzťahujúci sa na Európsku úniu obrazovej ochrannej známky so slovným prvkom „ELIKA“ pre výrobky v triede 7 – ochranná známka Spoločenstva č. 1 051 270.
   
      Majiteľ ochrannej známky Spoločenstva: Marzocchi Pompe SpA.
   
      Účastník, ktorý sa domáha vyhlásenia neplatnosti: Settima Flow Mechanisms.
   
      Odôvodnenie návrhu na vyhlásenie neplatnosti: článok 52 ods. 1 písm. a) a článok 7 ods. 1 písm. b), c) a g) nariadenia č. 207/2009.
   
      Rozhodnutie zrušovacieho oddelenia: vyhlásenie neplatnosti ochrannej známky.
   
      Rozhodnutie odvolacieho senátu: zamietnutie žaloby.
   
      Dôvody žaloby: porušenie článku 7 ods. 1 písm. c) nariadenia č. 207/2009.